dh-unibe/image-text_koenigsfelden-charters-post-1500 huggingface dataset:
Königsf. 530
A A 12 ✳
zinstag nach Niclauͦsus
vidimus 1420 ✳ vom brief de 1351
Staatsarchiv
AARGAU
Kgsf. 530
Ich, Claus Sendler, schulth̄s der statt Badn̄ in Ergoͤw, beken̄e und tuͦn kūt offn̄lich mit disem
brief, dz ich daselbs ze Badn̄ in der statt, uff den tag, als diˀre brief
gebn̄
ist, an offner straͤss mit vˀbānem
gericht offenlich ze gerichte sas, ✳ do fûr mich kam der ersam Uͦlrich Klingelfuͦs, burger ze
Baden, hofmeister ze Kûngsvelt, ✳ und zougte da einem vˀsigelten brief, ungebresthaft an bermēt,
an geschrift und an dem ingesigel, und der stàt und wiset von wort zwe wort also: wir, Albrecht,
von gottes gnadn̄ hˀzog ze Oͤsteˀrich, ze Steyr und ze Kerndn̄, tuͦnt kūt un̄ vˀjechn̄ offn̄lich an dis₎
brief fûr ûns und ûnser erbn̄ ✳ umb die vogtey ze Erlispach, ✳ die ✳ die von Kyenbgˀ und die von
Kûngstein von ûns gehabt habn̄t und die sy ûns ufgebn̄ habn̄t, ✳ dz wir die selbn̄ vogtey ze
Erlispach und was darzuͦ gehoͤrt ✳ durch got und durch unserˀ und unsrˀ vordnˀ sel heil willen
gebn̄ habn̄ und gebn̄ ouch mit disem brief den erbnˀ und geistlichn̄ closterfroͧwn̄ und dem closter
datz Kûngsvelt ✳ also dz si die selbn̄ vogtey inne habn̄ und niessen sullen ✳ mit allen den rechten als
sy die vorgenā̄ von Chyenbgˀ und die von Kûngstein inne gehapt habn̄t, ✳ und vˀzichn̄ ûns ouch
gentzlich der selbn̄ vogtey, ✳ dz wir und ûnser erbn̄ darnach kein anspraͧch fûrbass habn̄ sûllen mit
urkûnd ditz briefs, der gebn̄ ist ze Brugk, an sant Elsbethen tag, nach
cʼsts
gebûrde drûtzechn̄ hundtˀ
jar, ✳ darnach in dem eins und fûnfzigosten jare. ✳ und also vˀhorte ich, egen̄ter schulth̄s, ✳ den houptbrief und dise abgeschrift gen eināder und bevand sich, dz si gelich stuͦndn̄ von wort ze wort.
und des ze offem urkûnde hab ich min ingesigel von des gerichts wegn̄ als urteil gab durch bette
willen des egenā̄ hofmeistˀs ze Kûngsvelt offn̄lich getaͤn getrukt uff diss vidimꝰ ze end dirre
geschrift, gebn̄ an nechstem zinstag nach sant Niclaus tag, des jares, do man zalte von Cristi gebûrt
tusent vier hundert und zwenzig jare. hie bi waren und sind hˀub̄ gezûgen, die ersamē Hans Kurtz,
Bˀchtolt Voͤrscher, Hans Erishoupt, Ruͦdolf Smit, Bˀtschi Fryo, Heinr₎ Armbroster, Heini Gebistorf, alle
burgˀ ze Badn̄, und Cuͦnr₎ Hoͤrnli und vil andrˀ, erbrˀ lûten me. ✳